
****

ELŐTERJESZTÉS

Balatonberény Község Önkormányzati Képviselő-testülete

Balatonkeresztúr Község Önkormányzati Képviselő-testülete

Balatonmáriafürdő Község Önkormányzati Képviselő-testülete

**2023. február 8-ai** együttes,

nyilvános ülésére

**Tárgy:**

Közös Önkormányzati Hivatal

Szervezeti és Működési Szabályzatának

módosítása

**Előadó:**

Mestyán Valéria

címzetes főjegyző

Tisztelt Képviselő-testületek!

A Balatonkeresztúri Közös Önkormányzati Hivatalt 2013. január 1. napján hozta létre Balatonberény Község Önkormányzata, Balatonkeresztúr Község Önkormányzata és Balatonmáriafürdő Község Önkormányzata.

A Szervezeti és Működési Szabályzat módosítását a következők miatt terjesztem a képviselő-testületek elé:

1. A képviselő-testületek 2013. február 13-ai együttes ülésén fogadta el a Közös Önkormányzati Hivatal Szervezeti és Működési Szabályzatát.

Ezt követően 2014. március hónapban módosították, amiatt, hogy a Marcali Kistérség Többcélú Társulás 2014. március 1. napjától ellátta az önkormányzatok belső ellenőrzését, majd ez 2018. április 1.napján megszűnt. Az önkormányzatok és az intézmények 2018. április 1. napjával önálló megbízási szerződéseket kötöttek a belső ellenőrzés ellátására. E tény miatt módosítás szükséges.

## A 2021. évben kezdődő Magyar Államkincstári ellenőrzés jelezte, hogy a 15/2019.(XII.7.) PM. rendelet szerinti kormányzati funkciókat (COFOG) a törzskönyvi nyilvántartásban, alapító okiratban is át kell vezetni. Ennek már eleget tettünk.

## A 368/2011.(XII.31.) (Ávr.) 13.§ (1) c) i) pont előírásainak megfelelően a Szervezeti és Működési Szabályzatnak is tartalmaznia kell a kormányzati funkció szerint besorolt alaptevékenységeket, és azt, hogy mely költségvetési szervek esetében látja el a gazdálkodási szervezet feladatait. Emiatt a módosítás szükséges.

A fentiekre tekintettel a Balatonkeresztúri Közös Önkormányzati Hivatal Szervezeti és Működési Szabályzatának módosítására a következők szerint teszek javaslatot, és kérem a fenntartó önkormányzatok jóváhagyását.

Döntési javaslat:

**Balatonberény Község Önkormányzat Képviselő-testületének**

**Balatonkeresztúr Község Önkormányzat Képviselő-testületének**

**Balatonmáriafürdő Község Önkormányzat Képviselő-testületének**

**…./2023.(II.8.) határozata**

**a Balatonkeresztúri Közös önkormányzati Hivatal Szervezeti és Működési Szabályzatának módosításáról**

*Balatonberény Község Önkormányzat Képviselő-testülete,*

*Balatonkeresztúr Község Önkormányzat Képviselő-testülete*

*Balatonmáriafürdő Község Önkormányzat Képviselő-testülete*

mint a Balatonkeresztúri Közös Önkormányzati Hivatal alapítója a következők szerint hagyja jóvá a Hivatal Szervezeti és Működési Szabályzatának módosítását:

1. **Az SzMSz Általános rendelkezések 2.1., 3, 4, 5, 6, pontjai helyébe a következő rendelkezés lép.**

„2.1. A hivatal által ellátandó és a kormányzati funkció szerint besorolt alaptevékenységek

011130 Önkormányzatok és önkormányzati hivatalok jogalkotó és általános igazgatási tevékenysége

011220 Adó-, vám- és jövedéki igazgatás

013210 Átfogó tervezési és statisztikai szolgáltatások

016010 Országgyűlési, önkormányzati és európai parlamenti képviselőválasztásokhoz kapcsolódó tevékenységek

016020 Országos és helyi népszavazással kapcsolatos tevékenységek

* 1. A hivatal az általa ellátott, illetve szerződésben megkötött feladatainak számlázásához a Szolgáltatások Jegyzéke számait használja.
  2. A Balatonkeresztúri Közös Önkormányzati Hivatalt az alapítók 2013. január 1. napjával, 2012. december 14-én kelt 4339-30/2012. számú alapító okirattal hozták létre. (1.melléklet)
  3. A Közös Önkormányzati Hivatal illetékességi területe Balatonberény, Balatonkeresztúr, Balatonmáriafürdő községek közigazgatási területe.
  4. A Közös Önkormányzati Hivatal fenntartói:

Balatonberény Község Önkormányzat Képviselő-testülete

Balatonkeresztúr Község Önkormányzat Képviselő-testülete

Balatonmáriafürdő Község Önkormányzat Képviselő-testülete

* 1. A Közös Önkormányzati Hivatal látja el a gazdasági szervezeti feladatokat munkamegosztási megállapodás megkötése mellett:
* Balatoni Szociális Társulás
* Balatonkeresztúri Alapszolgáltatási Központ
* Balatonkeresztúr Község Önkormányzat Képviselő-testületének Szolgáltató Szervezete tekintetében.”

1. **A Szervezeti és Működési Szabályzat „XII. Pénzügyi, számviteli rend” fejezet 4. pontja helyébe a következő rendelkezés lép:**

„4. A fenntartó önkormányzatok és intézményeik, a Közös Hivatal belső ellenőrzéséről önállóan gondoskodnak 2018. április 1. napjától. „

Határidő: 2023. február 8.

Felelős: Mestyán Valéria címzetes főjegyző

Balatonkeresztúr, 2023. 01. 31.

Mestyán Valéria sk.

címzetes főjegyző